APSTIPRINĀTS
ar AS Latvijas valsts meži

\_\_\_\_\_\_\_\_\_2015. rīkojumu Nr.\_\_\_\_\_\_\_\_\_\_\_\_\_\_\_\_

**Nolikums par AS Latvijas valsts meži (LVM) stipendijām**

**Ogres tehnikuma audzēkņiem**

1. LVM stipendijas un LVM veicināšanas stipendijas tiek piešķirtas Ogres tehnikuma izglītības programmas „Mežsaimniecība” audzēkņiem.
2. LVM stipendijas tiek piešķirtas 2. – 4. kursa audzēkņiem profesionālajās kvalifikācijās:
	1. „Mežsaimniecības tehniķis”;
	2. „ Meža mašīnu operators”;
	3. „ Meža mašīnu mehāniķis”.
3. LVM stipendijas 2. – 4. kursa audzēkņiem tiek piešķirtas uz vienu mācību gadu. Par stipendijas piešķiršanu tiek noslēgts stipendijas līgums.
4. 1.kursa audzēkņiem tiek piešķirtas LVM veicināšanas stipendijas, kuras tiek izmaksātas mācību gada 2.semestrī. LVM veicināšanas stipendijas tiek piešķirtas profesionālajās kvalifikācijās:
	1. „Mežsaimniecības tehniķis”;
	2. „ Meža mašīnu operators”;
	3. „ Meža mašīnu mehāniķis”.
5. LVM veicināšanas stipendijas tiek piešķirtas uz otro mācību semestri 1.kursa audzēkņiem, noslēdzot veicināšanas stipendijas līgumu.
6. 2015./2016. m.g. LVM stipendijas netiek piešķirtas iepriekšējo gadu LVM stipendiātiem. Savukārt tās tiek piešķirtas stipendiātiem, kuri iepriekš ir saņēmuši LVM veicināšanas stipendiju.
7. LVM stipendijas vai LVM veicināšanas stipendijas tiek piešķirtas sekmīgiem audzēkņiem, kuri mācību procesa ietvaros:
	1. uzrādījuši labus un teicamus rezultātus ar iepriekšējā semestrī iegūto vidējo vērtējumu ne zemāku par 7 (septiņi);
	2. aktīvi piedalās Ogres tehnikuma sabiedriskajā dzīvē;
	3. nav neattaisnoti kavējumi Ogres tehnikumā konkrētajā atskaites periodā.
8. LVM stipendijas kā arī LVM veicināšanas stipendijas apmērs 2015./2016. m.g. ir EUR 100.00 *(viens simts euro un 00 centi)* mēnesī. No šīs summas tiek ieturēts iedzīvotāju ienākuma nodoklis.
9. LVM stipendijas kā arī LVM veicināšanas stipendijas tiek izsludinātas ar paziņojumu LVM interneta mājas lapā un nosūtot informāciju Ogres tehnikumam. Pieteikuma vēstule, nolikums par LVM stipendijām u.c dokumenti atrodami LVM interneta mājas lapā.
10. Savu kandidatūru LVM stipendijai vai LVM veicināšanas stipendijai var pieteikt, iesniedzot elektroniski uz e-pasta adresi stipendija@lvm.lv sekojošus dokumentus:
	1. aizpildītu pieteikuma vēstuli (pielikumā);
	2. CV;
	3. Ogres tehnikuma apstiprinātu iepriekšējā semestrī iegūto vērtējumu apliecinošu dokumentu, ar norādītu vidējo vērtējumu;
	4. Ogres tehnikuma nodaļas vadītāja rekomendāciju.
11. 1.kursa audzēkņiem 10.3. un 10.4. apakšpunktos noteiktie dokumenti jāiesniedz izvērtēšanai rudens semestra beigās.
12. LVM stipendiātu atlases posmi:
	1. iesniegto dokumentu izskatīšana;
	2. vidējās atzīmes novērtējums;
	3. rekomendācijas izvērtējums;
	4. saruna ar izvēlētajiem pretendentiem;
	5. atbilstošāko stipendiātu izvēle.
13. LVM stipendiju/ LVM veicināšanas stipendiju piešķiršanas kritēriji:
	1. iepriekšējā semestrī iegūtais vidējais vērtējums, kas nav zemāks par 7;
	2. stipendijas saņemšanas motivācija;
	3. Ogres tehnikuma pozitīva rekomendācija.
14. Nākošajam atlases posmam netiek virzīti pieteikumi:
	1. ja trūks kāds no 10.punktā minētajiem dokumentiem, vai tie aizpildīti nepilnīgi;
	2. dokumenti nav iesniegti noteiktajā termiņā.
15. LVM ir tiesīgs pārtraukt stipendijas vai veicināšanas stipendijas līguma darbību un stipendijas izmaksu, ja Stipendiāts :
	1. nav sekmīgi nokārtojis semestri vai vidējas vērtējums ir zemāks par 7;
	2. katra semestra beigās nav iesniedzis izziņu par attiecīgā semestra mācību programmas sekmīgu apguvi;
	3. pārtraucis mācības;
	4. ir pārkāpis Ogres tehnikuma iekšējās kārtības noteikumus;
	5. neattaisnoti kavējis Ogres tehnikuma mācību nodarbības;
	6. nav piedalījies LVM organizētajās mācību programmās.
16. Pārtrauktā LVM stipendijas vai LVM veicināšanas stipendijas izmaksa netiek atjaunota līdz mācību gada beigām.
17. Stipendiāta un LVM pienākumi, atbildības un stipendijas izmaksas kārtība noteikti stipendijas līgumā vai veicināšanas stipendijas līgumā.
18. Lēmumu par LVM stipendijām pieņem komisija, kas apstiprināta ar LVM prezidenta rīkojumu.